**Υποκατηγορίες Καταλόγου Παρεχόντων Υπηρεσιών Εκπόνησης Μελετών – Εμπειρογνωμοσυνών – Ερευνών και Συμβούλων Τεχνικής Υποστήριξης της Ειδική Υπηρεσία Διαχείρισης ΕΠ Περιφέρειας Ηπείρου**

Η Ειδική Υπηρεσία Διαχείρισης ΕΠ Περιφέρειας Ηπείρου τηρεί Κατάλογο παρεχόντων υπηρεσιών, για την κατηγορία υπηρεσιών «Εκπόνηση μελετών− εμπειρογνωμοσυνών− ερευνών και Συμβούλων Τεχνικής Υποστήριξης», όπως αυτή προσδιορίζεται στο άρθρο 11 του Π.Δ. 4/2002 και εξειδικευμένο ως ακολούθως:

Υποκατηγορία 1:

* Μελέτες − εμπειρογνωμοσύνες εξειδίκευσης δράσεων του επιχειρησιακού προγράμματος και επεξεργασίας μεθόδων αξιολόγησης, επιλογής και διαχείρισης ειδικών δράσεων
* Μελέτες − εμπειρογνωμοσύνες προσδιορισμού φυσικών δεικτών και επιπτώσεων
* Μελέτες − εμπειρογνωμοσύνες κοινωνικοοικονομικής κατάστασης και επιπτώσεων τομέα ή περιφέρειας
* Μελέτες − εμπειρογνωμοσύνες κόστους – ωφέλειας και βιωσιμότητας
* Επιχειρησιακά σχέδια, μελέτες αποτύπωσης, και μελέτες διοικητικής και οργανωτικής αναβάθμισης.

Υποκατηγορία 2:

* Προκαταρτικές περιβαλλοντικές, γεωλογικές, εδαφολογικές μελέτες έργων

Υποκατηγορία 3:

* Συμπληρωματικές μελέτες έργων κτηματογραφικής και τοπογραφικής αποτύπωσης

Όλες οι παραπάνω μελέτες−εμπειρογνωμοσύνες θα έχουν σχέση με την υποστήριξη της εφαρμογής και του σχεδιασμού του ΕΣΠΑ και του Επιχειρησιακού Προγράμματος «Θεσσαλίας – Στερεάς Ελλάδας – Ηπείρου 2007-2013».

Οι ενδιαφερόμενοι (φυσικά ή νομικά πρόσωπα), με συναφές αντικείμενο δραστηριότητας, μπορούν να υποβάλλουν σχετική αίτηση, όσο αυτός είναι ενεργός, σύμφωνα με το υπόδειγμα της παρούσας, συνοδευόμενη από τα ακόλουθα:

1. Υπεύθυνη Δήλωση, χωρίς το γνήσιο της υπογραφής, αναφορικά με:
	* τη μη ύπαρξη αμετάκλητης καταδικαστικής απόφασης για συμμετοχή σε εγκληματική οργάνωση, δωροδοκία, απάτη, νομιμοποίηση εσόδων από παράνομες δραστηριότητες
	* τη μη ύπαρξη καταδίκης βάσει απόφασης που έχει ισχύ δεδικασμένου για αδίκημα σχετικό με την επαγγελματική διαγωγή του, για τέλεση σοβαρού επαγγελματικού παραπτώματος, το οποίο η αναθέτουσα αρχή δύναται να διαπιστώσει με οποιοδήποτε τρόπο
	* τη μη θέση σε κατάσταση πτώχευσης, εκκαθάρισης, παύσης εργασιών, αναγκαστικής διαχείρισης ή πτωχευτικού συμβιβασμού, ή τελεί σε ανάλογη κατάσταση, βάσει του δικαίου της χώρας εγκατάστασης (όταν πρόκειται για αλλοδαπούς υποψήφιους)
	* τη μη κίνηση εις βάρος του, διαδικασίας κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό ή οποιαδήποτε άλλη παρόμοια διαδικασία
	* την εκπλήρωση των ασφαλιστικών και των φορολογικών υποχρεώσεων του υποψηφίου, τόσο κατά το δίκαιο του τόπου εγκατάστασης, όσο και κατά το ελληνικό δίκαιο

Σημειώνεται ότι, για τις δύο πρώτες περιπτώσεις, η υπεύθυνη δήλωση ή η προσκόμιση του προβλεπόμενου αποσπάσματος αφορά, σε κάθε περίπτωση ανεξαρτήτως τυχόν ειδικότερης πληρεξουσιότητας, α) τους ομόρρυθμους εταίρους και διαχειριστές Ο.Ε. και Ε.Ε. β) διαχειριστές Ε.Π.Ε. γ) Πρόεδρο και Διευθύνοντα Σύμβουλο Α.Ε. δ) τους νομίμους εκπροσώπους κάθε άλλου νομικού προσώπου.

1. Υπεύθυνη Δήλωση, χωρίς το γνήσιο της υπογραφής, αναφορικά με:
	* + - Την ύπαρξη επικαιροποιημένου καταστατικού ή άλλου στοιχείου που αποδεικνύει ότι το κύριο αντικείμενο της δραστηριότητάς του, το οποίο θα πρέπει να αναφέρεται στην υπεύθυνη δήλωση, είναι συναφές με τη ζητούμενη κατηγορία υπηρεσιών.

1. Στοιχεία σχετικά με τις τεχνικές ή/και επαγγελματικές ικανότητες του ενδιαφερόμενου φυσικού / νομικού προσώπου
	* Προφίλ της εταιρείας ή της ένωσης
	* Κατάλογος και στοιχεία έργων που να τεκμηριώνουν τις τεχνικές ή/και επαγγελματικές ικανότητες του ενδιαφερόμενου φυσικού / νομικού προσώπου στη συγκεκριμένη κατηγορία υπηρεσιών και τις εξειδικεύσεις της.
	* Στοιχεία σχετικά με το απασχολούμενο προσωπικό (αριθμός, εξειδίκευση κα)
	* Πιστοποιητικά σχετικά με την τήρηση προτύπων εξασφάλισης ποιότητας
	* Υπεύθυνη Δήλωση, χωρίς το γνήσιο της υπογραφής, αναφορικά με την ακρίβεια των συγκεκριμένων στοιχείων

Για όλα τα παραπάνω δηλωθέντα με Υπεύθυνη Δήλωση στοιχεία, η Ειδική Υπηρεσία Διαχείρισης ΕΠ Περιφέρειας Ηπείρου δύναται να ζητήσει την υποβολή των κατάλληλων δικαιολογητικών κατά το στάδιο υπογραφής της σύμβασης.

Η δυνατότητα εκδήλωσης ενδιαφέροντος από την πλευρά των ενδιαφερομένων δεν περιορίζεται χρονικά, αλλά είναι δυνατή καθ’ όλο το διάστημα ισχύος του καταλόγου, σύμφωνα με τα οριζόμενα στην παρούσα πρόσκληση. Η υποβολή της αίτησης και των δικαιολογητικών γίνεται με φάκελο στην ταχυδρομική διεύθυνση : Πλ. Πύρρου 1 Τ.Κ. 45221 ΙΩΑΝΝΙΝΑ .

Η Ειδική Υπηρεσία Διαχείρισης ΕΠ Περιφέρειας Ηπείρου έχει συστήσει Επιτροπή για τον έλεγχο των αιτήσεων που θα υποβληθούν και για κάθε φυσικό ή νομικό πρόσωπο που θα ενταχθεί στο συγκεκριμένο Κατάλογο, θα εκδοθεί βεβαίωση η οποία θα ισχύει για το χρονικό διάστημα ισχύος του συγκεκριμένου Καταλόγου, σύμφωνα με την παρούσα. Η βεβαίωση θα αναφέρεται στις συγκεκριμένες υποκατηγορίες στις οποίες εντάσσεται κάθε φυσικό ή νομικό πρόσωπο.

Η εγγραφή στον Κατάλογο συνίσταται στην απόδειξη πλήρωσης των κριτηρίων συμμετοχής, τεχνικής/επαγγελματικής ικανότητας για την ανάληψη συγκεκριμένης κατηγορίας/υποκατηγορίας έργων.

Κάθε φυσικό ή νομικό πρόσωπο, ανάλογα με την τεχνική και επαγγελματική ικανότητά του, μπορεί να υποβάλει αίτηση εκδήλωσης ενδιαφέροντος για περισσότερες από μία υποκατηγορίες του Καταλόγου, για τις οποίες και θα ελεγχθεί διακριτά. Σημειώνεται ότι υποβάλλεται μόνο μία (1) αίτηση, στην οποία επιλέγονται οι επιθυμητές υποκατηγορίες και επισυνάπτονται τα απαιτούμενα δικαιολογητικά μόνο μία (1) φορά, από τα οποία πρέπει να προκύπτει η πλήρωση των απαιτήσεων για όλες τις αιτούμενες υποκατηγορίες.

Σχετικά με το σύνολο των προς υποβολή στοιχείων, ο συμμετέχων σε κάθε διαγωνισμό θα υποβάλει μια υπεύθυνη δήλωση ότι δεν έχει επέλθει καμία μεταβολή στα στοιχεία που έχουν υποβληθεί και συμπεριλαμβάνονται στον Κατάλογο.

Η παρούσα θα αναρτηθεί στο διαδικτυακό τόπο της Υπηρεσίας [www.peproe.gr](http://www.peproe.gr)

### **Ιωάννινα**

ΠΡΟΣ:

ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ

 ΕΠ ΠΕΡΙΦΕΡΕΙΑΣ ΗΠΕΙΡΟΥ

ΠΛ. ΠΥΡΡΟΥ 1

Τ.Κ. 45221

**ΘΕΜΑ**: ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗ ΔΗΜΙΟΥΡΓΙΑ ΚΑΤΑΛΟΓΟΥ ΠΑΡΕΧΟΝΤΩΝ ΥΠΗΡΕΣΙΩΝ ΕΚΠΟΝΗΣΗΣ ΜΕΛΕΤΩΝ – ΕΜΠΕΙΡΟΓΝΩΜΟΣΥΝΩΝ - ΕΡΕΥΝΩΝ

Σχετ. Η με αρ.πρωτ. ……………………. Πρόσκληση Εκδήλωσης Ενδιαφέροντος για τη δημιουργία παρεχόντων υπηρεσιών εκπόνησης Μελετών – Εμπειρογνωμοσυνών – Ερευνών

Σας υποβάλλουμε αίτηση εκδήλωσης ενδιαφέροντος για τη συμμετοχή της εταιρείας μας Επωνυμία:…………………….…………………………………, ‘Εδρα …………………………, Οδός ………………………………………………., Αρ……… Τ.Κ………………….., Πόλη ………………… Τηλέφωνο ……………………….. Φαξ ………………………., ΑΦΜ: ……………………….και Δ.Ο.Υ.: …………………… στον Κατάλογο παρεχόντων υπηρεσιών εκπόνησης Μελετών – Εμπειρογνωμοσυνών – Ερευνών και ειδικότερα στις ακόλουθες Υποκατηγορίες:

Υποκατηγορία 1 □

Υποκατηγορία 2 □

Υποκατηγορία 3 □

σύμφωνα με τα αναγραφόμενα στο ανωτέρω σχετικό.

Με την παρούσα αίτηση συνυποβάλλονται όλα τα απαιτούμενα στοιχεία, όπως αυτά προσδιορίζονται στο υπ. Αριθμ. ……………………… έγγραφό σας και οι σχετικές υπεύθυνες δηλώσεις.

Με εκτίμηση

Για την [Εταιρεία / Ατομική Επιχείρηση] ……………………….

[Στοιχεία και ιδιότητα υπογράφοντα/ων]